અવારનવાર રખડતા ઢોર પ્લેટફોર્મ ઉપર આવી જશે તો ભવિષ્યમાં આ ઢોર ટ્રેન સાથે અથડાઈ જાય તેવી શક્યતા છે અને તેના કારણે મોટી દુર્ઘટના ઘટી શકે છે. રેલવે વિભાગ દ્વારા રખડતા ઢોરોને કાબૂમાં રાખવા કે પ્લેટફોર્મ ઉપર આવતા અટકાવવા ઝડપી કાર્યવાહી કરવી પડશે નહીંતર આગામી દિવસોમાં પણ જો આ રખડતા ઢોર પ્લેટફોર્મ પર આવી ચઢશે તો રેલવે વિભાગ માટે મોટો ખતરો બની જશે. અત્રે ઉલ્લેખનીય છે કે મળસ્કે વરસાદને પગલે આ રખડતા ઢોર વરસાદથી બચવા માટે પ્લેટફોર્મ નં. 1 ઉપર પહોંચી ગયા હોય તેવો માહોલ ઉભો થયો હતો. વહેલી સવારે પ્લેટફોર્મ પર પહોંચી ટ્રેન દ્વારા મુસાફરી કરનારાઓ પણ ઢોરનું પ્લેટફોર્મ પર કબજો જોઈને અવાક બની ગયા હતા.